《休宁村落间有奇石如弹子涡所出宜养石菖蒲程》
宋代·洪迈

君家绿溪上，岸曲溪成涡。
涡间石无数，水蹙相荡磨。
谁尝掬而戏，一一印指螺。
我欲往取之，拥此昌蒲窠。
石罂注新汲，幽姿发清哦。
夫子许饷我，往督书已多。
愿言速寄与，起此泉石痾。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。